CELEX: 62017CA0723
Language: ro
Date: 2019-06-26 00:00:00
Title: Cauza C-723/17: Hotărârea Curții (Camera întâi) din 26 iunie 2019 (cerere de decizie preliminară formulată de Nederlandstalige rechtbank van eerste aanleg Brussel — Belgia) — Lies Craeynest și alții/Brussels Hoofdstedelijk Gewest, Brussels Instituut voor Milieubeheer (Trimitere preliminară — Directiva 2008/50/CE — Articolele 6, 7, 13 și 23 — Anexa III — Evaluarea calității aerului — Criterii care permit să se constate o depășire a valorilor-limită pentru dioxid de azot — Măsurători efectuate cu ajutorul punctelor fixe de prelevare — Alegerea locațiilor adecvate — Interpretarea valorilor măsurate la punctele de prelevare — Obligațiile statelor membre — Control jurisdicțional — Intensitatea controlului — Competența de a adresa somații)

19.8.2019   
            
            
               RO
            
            
               Jurnalul Oficial al Uniunii Europene
            
            
               C 280/4
            
         
      Hotărârea Curții (Camera întâi) din 26 iunie 2019 (cerere de decizie preliminară formulată de Nederlandstalige rechtbank van eerste aanleg Brussel — Belgia) — Lies Craeynest și alții/Brussels Hoofdstedelijk Gewest, Brussels Instituut voor Milieubeheer
      (Cauza C-723/17) (1)
      
      (Trimitere preliminară - Directiva 2008/50/CE - Articolele 6, 7, 13 și 23 - Anexa III - Evaluarea calității aerului - Criterii care permit să se constate o depășire a valorilor-limită pentru dioxid de azot - Măsurători efectuate cu ajutorul punctelor fixe de prelevare - Alegerea locațiilor adecvate - Interpretarea valorilor măsurate la punctele de prelevare - Obligațiile statelor membre - Control jurisdicțional - Intensitatea controlului - Competența de a adresa somații)
      (2019/C 280/04)
      Limba de procedură: neerlandeza
      
         Instanța de trimitere
      
      Nederlandstalige rechtbank van eerste aanleg Brussel
      
         Părțile din procedura principală
      
      
         Reclamanți: Lies Craeynest, Cristina Lopez Devaux, Frédéric Mertens, Stefan Vandermeulen, Karin De Schepper, Clientearth VZW
      
         Pârâți: Brussels Hoofdstedelijk Gewest, Brussels Instituut voor Milieubeheer
      
         cu participarea: Belgische Staat
      
         Dispozitivul
      
      
                  1)
               
               
                  Articolul 4 alineatul (3) TUE și articolul 19 alineatul (1) al doilea paragraf TUE coroborate cu articolul 288 alineatul (3) TFUE și articolele 6 și 7 din Directiva 2008/50 a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa trebuie interpretate în sensul că revine unei instanțe naționale, sesizată cu o cerere formulată în acest scop de particulari vizați în mod direct de depășirea valorilor-limită prevăzute la articolul 13 alineatul (1) din această directivă, sarcina de a verifica dacă punctele de prelevare situate într-o anumită zonă au fost instalate în conformitate cu criteriile prevăzute în secțiunea B punctul 1 litera (a) din anexa III la directiva menționată și, în caz contrar, de a lua în privința autorității naționale competente orice măsură necesară, precum o somație, dacă aceasta este prevăzută de dreptul național, pentru ca aceste puncte de prelevare să fie plasate cu respectarea acestor criterii.
               
            
                  2)
               
               
                  Articolul 13 alineatul (1) și articolul 23 alineatul (1) din Directiva 2008/50 trebuie interpretate în sensul că, pentru a se constata depășirea unei valori-limită prevăzute în anexa XI la această directivă pentru media pe an calendaristic, este suficient ca un nivel de poluare superior acestei valori să fie măsurat la un punct de prelevare izolat.
               
            
         (1)  JO C 104, 19.3.2018.